O baverán d'os landler (en alemán Landlerisch) ye un subdialecto d'o baverán meridional austriaco, charrau dende o sieglo XVIII dica zaguerías d'o sieglo XX en Transilvania (Rumanía) por os landlers de Transilvania. Iste grupo etnico ye formau por protestants que fuoron deportaus por l'emperador Carlos VI dende a rechión austriaca de Salzkammergut enta l'actual provincia de Sibiu (en alemán Hermannstadt) entre os anyos 1734 y 1737. Os landers se distribuyen entre as localidatz de Turnişor (en alemán Neppendorf), Cristian (en alemán Grossau) y Miercurea Sibiului (en alemán Reußmarkt).